2023 9 8
LT
Europos Sąjungos oficialusis leidinys
L 222/275
4.2.10.4.4 punkto 3 papunktis Keleivinių riedmenų vienetų, kuriuos ketinama naudoti Lamanšo tunelyje, atitiktis įrodoma taikant J-1 priedėlio [33] rodyklėje nurodytą specifikaciją; sistemos funkcijos, kurioms daro poveikį 2 tipo gaisras, yra stabdymas ir trauka; šios funkcijos vertinamos šiomis sąlygomis: — veikimo trukmė 30 minučių važiuojant bent 100 km/h greičiu arba — veikimo trukmė 15 minučių važiuojant bent 80 km/h greičiu (pagal 4.2.10.4.4 punktą), nacionalinėje taisyklėje, apie kurią tuo tikslu pranešė Lamanšo tunelio saugos institucija, nustatyta sąlyga.
4.2.10.3.4 punkto 3 ir 4 papunkčiai Kai tinkamumas važiuoti nustatytas taikant 30 minučių trukmę pagal pirmesnį punktą, priešgaisrinės užtvaros tarp mašinisto kabinos ir už jos esančios patalpos (darant prielaidą, kad gaisras kyla už kabinos esančioje patalpoje) atitiktis vientisumo reikalavimams užtikrinama bent 30 minučių (o ne 15 minučių).
Kai tinkamumas važiuoti nustatytas taikant 30 minučių trukmę pagal pirmesnį punktą, keleiviniuose riedmenyse, iš kurių keleiviai negali išeiti pro abu galus (nėra perėjimo tako), priemonės, kuriomis valdomas karščio ir gaisro išlakų plitimas (ištisinės pertvaros per visą skerspjūvį ar kitos GLVS, priešgaisrinės užtvaros tarp vidaus degimo variklio ir (arba) elektros energijos tiekimo ir (arba) traukos įrangos patalpų bei keleivių ir (arba) personalo patalpų), projektuojamos taip, kad užtikrintų apsaugą nuo gaisro bent 30 minučių (o ne 15 minučių).
7.3.2.22.
Jungtis su tualeto nuotekų šalinimo sistema (4.2.11.3 punktas) Suomijos specifinis atvejis (P) Kaip alternatyvą tam, kas nustatyta šios TSS 4.2.11.3 punkte, arba papildomai leidžiama įrengti tualeto nuotekų šalinimo ir sanitarinių nuotekų rezervuarų plovimo jungtis pagal AI1 pav., suderinamas su Suomijos geležinkelių tinklo geležinkelio kelio įrenginiais.
AI 1 pav.
Tualeto nuotekų rezervuaro nuotekų šalinimo jungtis
Greitojo sujungimo jungtis SFS 4428, jungties dalis A, dydis – DN80.
Medžiaga – rūgštims atsparus nerūdijantis plienas.
Tarpiklis kitoje jungties pusėje.
Speciali apibrėžtis pateikta standarte SFS 4428.